Kartlaver

* se inndeling!

**Kartlaver** (*Rhizocarpon*) er en slekt med primært steinlevende skorpelaver (lav som fester seg som en skorpe til underlaget). Slekten inngår i familien Rhizocarpaceae, som er ei delgruppe i ordenen Rhizocarpales (tidligere Lecanorales). Mange av artene lever som parasitter på andre lav. Man regner normalt med 120–150 arter globalt i denne slekten, hvorav 63–65 er funnet i Norge. Typearten er vanlig kartlav , som er én av artene som finnes i Norge.

## Etymologi
Det vitenskapelige navnet *Rhizocarpon* kommer av de to greske ordene *rhiza* og *karpón*, henholdsvis i betydningen *rot* og *frukt*. *Rhizocarpon* kan derfor løselig oversettes til norsk som «rotfrukt», fordi fruktlegemet til kartlaver vokser rett ut fra «rota», eller hypotallus (en steril matte av soppvev, også kalt hyfevev, som vokser under tallus, et slags substratet). Hypotallus er også opprinnelsen til det norske navnet på denne gruppen – *kartlaver*, siden den danner en godt synlig kant som kan minne om landegrenser på et kart når kartlaver vokser ved siden av hverandre i mosaikk.

## Taksonomi
Det har vært flere taksonomiske uklarheter i denne gruppen, så det endelig antallet arter har vært usikkert. Artsdatabanken oppgir 63 arter i Norge, men i *Santesson’s Checklist of Fennoscandian Lichen* regner Westberg *m.fl.* (2021) med 65 arter. Differansen skyldes en taksonomisk usikkert som knytter seg til to av artene. Professor Einar Timdal ved Naturhistorisk museum, Universitetet i Oslo, sa imidlertid ganske nylig at det kan finnes rundt 80 arter av kartlaver i Norge.

## Biologi

Kartlaver karakteriseres av fruktlegemene utvikles fra hypotallus i stedet for fra areolene (en del av tallus som inneholder både soppvev og algeceller). Dette hypotalluset (det som fester dem til steinen) er også årsaken til det norske navnet, siden det minner om landegrenser når et fellesskap av kartlaver vokser som en mosaikk på stein. Arter varierer imidlertid i sporestørrelse, antall septa (skillevegger), pigmentering og antall sporer i ascus (sporeproduserende celle i hymenium, et sporedannende vev).

Kartlaver er terrestriske og trives nesten over alt, som på fjellet, rasmark, i ur og på svaberg, og til og med på mur og takstein i byer, bare det ikke er for mye luftforurensning. Hver enkelt art kan imidlertid være kresen med hensyn til voksested.

Mange av artene er svært like på overflaten og må derfor artsbestemmes under mikroskop. Et unntak er månekartlav (*R. ferax*), som ser ut som den har små, gule halvmåner på seg. Omkring  av artene er gule, men mange er også brune eller grå.

## Inndeling
Under følger et begrenset utvalg (63 arter) av kartlaver i henhold til Artsdatabanken og Santessons nordiske sjekkliste for lavsopper, der bare arter som er funnet i Norge er tatt med. Inndeling og navn på grupper og arter følger Artsdatabanken, men to arter på listen har fått samme norske navn – parasittkartlav står nemlig oppført som norsk navn på to arter;  og . Catalogue of Life Checklist versjon 2022-06-23 regner kun med 75 arter til slekten totalt, men det er foreløpig usikkert om det begrensede antallet skyldes en feil eller ikke.

* Fungi, sopper
** Dikarya, (ikke navngitt)
*** Ascomycota, sekksporesopper
**** Pezizomycotina, (ikke navngitt)
***** Lecanoromycetes, kantlaver
****** Lecanoromycetidae, (ikke navngitt)
******* Rhizocarpales, (ikke navngitt)
******** Rhizocarpaceae, (ikke navngitt)
********* *[[kartlaver|Rhizocarpon]]*, kartlaver
********** *[[fjellkartlav|R. alpicola]]*, fjellkartlav
********** *[[elvekartlav|R. amphibium]]*, elvekartlav
********** *[[Rhizocarpon anaperum|R. anaperum]]*, (ikke navngitt)
********** *[[Rhizocarpon atroflavescens|R. atroflavescens]]*, (ikke navngitt)
********** *[[brunsvart kartlav|R. badioatrum]]*, brunsvart kartlav
********** *[[tosporet skjoldkartlav|R. bolanderi]]*, tosporet skjoldkartlav
********** *[[Rhizocarpon caeruleoalbum|R. caeruleoalbum]]*, (ikke navngitt)
********** *[[snøkartlav|R. chioneum]]*, snøkartlav
********** *[[Rhizocarpon cinereonigrum|R. cinereonigrum]]*, (ikke navngitt)
********** *[[Rhizocarpon cinereovirens|R. cinereovirens]]*, (ikke navngitt)
********** *[[polarkartlav|R. copelandii]]*, polarkartlav
********** *[[glanskartlav|R. dinothetes]]*, glanskartlav
********** *[[énsporekartlav|R. disporum]]*, énsporekartlav
********** *[[Rhizocarpon distinctum|R. distinctum]]*, (ikke navngitt)
********** *[[rosettkartlav|R. effiguratum]]*, rosettkartlav
********** *[[Rhizocarpon eupetraeoides|R. eupetraeoides]]*, (ikke navngitt)
********** *[[blokkartlav|R. eupetraeum]]*, blokkartlav
********** *[[Rhizocarpon expallescens|R. expallescens]]*, (ikke navngitt)
********** *[[månekartlav|R. ferax]]*, månekartlav
********** *[[grynkartlav|R. furfurosum]]*, grynkartlav
********** *[[tvillingkartlav|R. geminatum]]*, tvillingkartlav
********** *[[vanlig kartlav|R. geographicum]]*, vanlig kartlav 
********** *[[Rhizocarpon glaucescens|R. glaucescens]]*, (ikke navngitt)
********** *[[klippekartlav|R. grande]]*, klippekartlav
********** *[[sildrekartlav|R. hochstetteri]]*, sildrekartlav
********** *[[lappkartlav|R. inarense]]*, lappkartlav
********** *[[liten sildrekartlav|R. infernulum]]*, liten sildrekartlav
********** *[[småkartlav|R. intermediellum]]*, småkartlav
********** *[[vrangkartlav|R. intersitum]]*, vrangkartlav
********** *[[rimkartlav|R. jemtlandicum]]*, rimkartlav
********** *[[bekkekartlav|R. lavatum]]*, bekkekartlav
********** *[[taksteinkartlav|R. lecanorinum]]*, taksteinkartlav
********** *[[liten skjoldkartlav|R. leptolepis]]*, liten skjoldkartlav
********** *[[Rhizocarpon macrosporum|R. macrosporum]]*, (ikke navngitt)
********** *[[Rhizocarpon malenconianum|R. malenconianum]]*, parasittkartlav
********** *[[norsk kartlav|R. norvegicum]]*, norsk kartlav
********** *[[rustkartlav|R. oederi]]*, rustkartlav
********** *[[Rhizocarpon parvum|R. parvum]]*, (ikke navngitt)
********** *[[ringkartlav|R. petraeum]]*, ringkartlav
********** *[[mørk kartlav|R. polycarpum]]*, mørk kartlav
********** *[[Rhizocarpon postumum|R. postumum]]*, (ikke navngitt)
********** *[[dvergkartlav|R. pusillum]]*, dvergkartlav
********** *[[malmkartlav|R. pycnocarpoides]]*, malmkartlav
********** *[[Rhizocarpon reductum|R. reductum]]*, (ikke navngitt)
********** *[[havkartlav|R. richardii]]*, havkartlav
********** *[[pulverkartlav|R. ridescens]]*, pulverkartlav
********** *[[stor skjoldkartlav|R. rittokense]]*, stor skjoldkartlav
********** *[[doggkartlav|R. roridulum]]*, doggkartlav
********** *[[Rhizocarpon rubescens|R. rubescens]]*, (ikke navngitt)
********** *[[Rhizocarpon saanaense|R. saanaense]]*, (ikke navngitt)
********** *[[mønjekartlav|R. santessonii]]*, mønjekartlav
********** *[[Rhizocarpon simillimum|R. simillimum]]*, (ikke navngitt)
********** *[[Rhizocarpon subgeminatum|R. subgeminatum]]*, (ikke navngitt)
********** *[[Rhizocarpon sublavatum|R. sublavatum]]*, (ikke navngitt)
********** *[[Rhizocarpon subpostumum|R. subpostumum]]*, (ikke navngitt)
********** *[[tosporet skjoldkartlav|R. sulphurosum]]*, tosporet skjoldkartlav
********** *[[Rhizocarpon suomiense|R. suomiense]]*, (ikke navngitt)
********** *[[Rhizocarpon superficiale|R. superficiale]]*, (ikke navngitt)
********** *[[Rhizocarpon tetramerum|R. tetramerum]]*, (ikke navngitt)
********** *[[strandkartlav|R. timdalii]]*, strandkartlav
********** *[[kalkkartlav|R. umbilicatum]]*, kalkkartlav
********** *[[snyltekartlav|R. viridiatrum]]*, snyltekartlav
********** *[[parasittkartlav|R. vorax]]*, parasittkartlav
********** *[[Rhizocarpon vulgare|R. vulgare]]*, (ikke navngitt)

## Referanser




## Eksterne lenker
*